[{"text_idx": "#000002", "text": "Cafodd rhai o Deuloedd Maethu Ceredigion fwynhad wrth fynd ar daith cwch i weld dolffiniaid yng Ngheinewydd ddydd Sul, 25 Mehefin 2023."}, {"text_idx": "#000003", "text": "Trefnwyd y daith gan Di\u0302m Maethu Cymru Ceredigion yn rhan o raglen o weithgareddau misol a drefnwyd yn benodol ar gyfer Teuluoedd Maethu yng Ngheredigion."}, {"text_idx": "#000004", "text": "Er bod rhai cymylau duon bygythiol wedi ymgasglu dros harbwr Ceinewydd, daliodd y glaw i ffwrdd a llwyddodd y teuluoedd i gadw\u2019n sych. Gwelodd y grw\u0302p, a oedd yn cynnwys gofalwyr maeth, eu plant a\u2019r plant y maent yn gofalu amdanynt, wyth o ddolffiniaid yn ystod y daith awr o hyd."}, {"text_idx": "#000005", "text": "Y syniad tu o\u0302l i\u2019r Gweithgareddau ar gyfer Teuluoedd Maethu yw darparu cyfle i\u2019r teulu maethu cyfan gymryd rhan mewn gweithgaredd gyda\u2019i gilydd a chydnabod y ro\u0302l amhrisiadwy y mae pob aelod o\u2019r teulu yn ei chwarae wrth gefnogi plant bregus sy\u2019n derbyn gofal."}, {"text_idx": "#000008", "text": "Yn ogystal a\u0302\u2019r daith ar gwch yng Ngheinewydd, bydd gan deuluoedd maethu Ceredigion gyfle i gymryd rhan mewn diwrnodau blasu byw yn y gwyllt a choetir, diwrnodau gweithgareddau awyr agored, sesiynau crefft ac amrywiaeth o weithgareddau eraill."}, {"text_idx": "#000009", "text": "Dywedodd y Cynghorydd Alun Williams, Aelod Cabinet Ceredigion ar gyfer Lles Gydol Oes: \u201cHoffwn longyfarch Ti\u0302m Maethu Ceredigion am drefnu profiad mor arbennig i\u2019n teuluoedd maethu. Mae yna bendant ymdeimlad o deulu yn y ti\u0302m hwn, ac os yw maethu yn rhywbeth rydych chi\u2019n ei ystyried, byddwch yn cael eich cefnogi pob cam o\u2019r ffordd.\u201d"}, {"text_idx": "#000011", "text": "Mae yna nifer o fathau gwahanol o faethu, o ddarparu cartref hirdymor i gynnig un penwythnos y mis yn unig i gefnogi plentyn mewn angen. Bydd Ti\u0302m Maethu Cymru Ceredigion wrth law i\u2019ch cefnogi trwy bob cam o\u2019ch siwrne maethu."}, {"text_idx": "#000012", "text": "I gael rhagor o wybodaeth am sut i ddod yn ofalwr maeth yng Ngheredigion, ewch i wefan Maethu Cymru: ceredigion.maethucymru.llyw.cymru/ neu cysylltwch a\u0302 Thi\u0302m Maethu Ceredigion ar 01545 574000 neu anfonwch e-bost i clic@ceredigion.gov.uk."}, {"text_idx": "#000013", "text": "Cynllun amddiffynfeydd mo\u0302r y Mwmbwls yn cymryd cam mawr nesaf"}, {"text_idx": "#000017", "text": "Arwerthiant cacennau yn codi \u00a31,000 i wasanaeth canser y pen a\u2019r gwddf yn Sir Gaerfyrddin"}]